Den Vest-Sjællandske Avis, 1822-03-02
Marqvien af Londonderry fremlagte for Underbuset i Mødet den 15de Februar følgende Overslag over Storbrittanniens Jndtægter og Udgifter for indeværende Aar. Jndtægter 55 Millioner 228592 Pd. Sterl. Udgifter: Renter af den consoliderede Gield 31 Millioner 650000 Pd. Sterl., Renter af Skatkammerbeviser 1 Mill. 500000 Pd. St., tilsammen i Renter 33 Mill. 150000 Pd. Sterl. Udgifter til Armeen 7 Mill. 748346 Pd. St., til Marinen 5 Mill. 500000 Pd. St., til Artilleriet 1 Mill 200000 Pd. St., til Civillisten 1 Mill 700000 Pd. St., til at vedligeholde Hospitalet i Greenvick 320000 Pd. St.; Omkostninger paa Oprøret i Jrland 350000 Pd. St.. Tilsammen i Udgift 49 Mill. 968346 Pd. St., saaledes bliver et Overskud af 5 Mill. 260346 Pd. Sterling. Dette Overskud skal anvendes, som et permanent synkende Fond til at opkjøbe Statsgieldspapirer, og der giver sig deraf tilkiende, at der er anbragt en Besparelse af 2 Millioner ved de egentlige Statsudgifter, udenfor Renterne af Statsgielden; da hine i det forrige Aar udgjorde 19 Millioner. Endvidere anmeldte Marqvien af Londonderry, at Regieringen har besluttet at forvandle de 5 PC. Navy Stocks, som udgiøre en Capital af 155 Mill. til saadanne Statspapirer som kun være 4 PC. Renter, hvorved Nationen vil aarlig faae 1 Mill. 400000 Pd. St. mindre at betale i Renter; hvorimod Regieringen vil eftergive i Maltskatter 1 Schilling pr. Buftel eller 8 Schill. pr. Qvarter, som omtrent udgiør en lige saa stor Summa. For at ophielpe Landmændene har Banken besluttet, at ville laane Regieringen 4 Mill. til 3 PC. Renter; disse skulle forskydes de Kirkesogne, hvor Nøden er størst, for at sætte dem i Stand til at understøtte de Landmænd og andre Personer, som lide Nød, med Laan. Til Sikkerhed for Tilbagebetalingen skulle de successive indkommende Fattigpenge sættes i Pant til Regieringen (men deraf følger da, at der maae aabnes et nyt Laan til de Fattige, naar man tager deres Understøttelse fra dem. Desuden vil Landvæsens-Committeen i Underhuset, som blev nedsat forrige Aar, igien begynde sine Møder for at raadslaae, om en nye Regulation af det nu antagne Kornsystem i den Hensigt, enten at foretage en Forandring i det fastsatte Maximum af Giennemsnitspriserne, hvorefter det hidindtil var tilladt at indføre Korn, eller at bestemme en Jndførselstold paa Korn for derved bedre at beskytte Landmanden mod en altfor stærk Tilførsel fra Udlandet. – Efter vidtløftige Debatter for og imod disse Forslag blev det endelig bevilget, at de fornødne Bills indbringes over ethvert enkelt af disse Punkter. - (Ved denne gunstige Skildring af Ministeren og Englands nærværende Financeforfatning maae imidlertid bemærkes, at den i de Engelske Blade fremstilles paa en forskiellig Maade, at det er vanskeligt at forskaffe sig et klart Begreb om denne forviklede Gienstand og at Skatkammerkantslerens Budget bør først oppebies inden man giør sig en bestemt Forestilling om det rette Sammenhæng, dermed, thi maaskee det omtalte Overskud blot bestaaer i, at en saa stor Andeel af de Pengesummer, som ellers aarligen ere anviiste til det synkende Fond kunne i Aar blive urørte. Jmidlertid er saameget vist, at det Spanske Amerikas Emancipation har havt en faare fordeelagtig Jndflydelse paa de Engelske Fabriker, som paa nye begynde at fremblomstre; i Aaret 1821 har England derfore exporteret for 38 Millioner Varer mere end i det foregaaende Aar, – J Mødet den 15de Februar anmeldte Lord Russel, at han den 24de April vil giøre en Motion om, at Repræsentationens nærværende Tilstand i Parlamentet udkræver den alvorligste Overveielse. J Epsom i Grevskabet Surrey have Valgmændenne holdet en Forsamling for at indgive en Petition til Parlamentet om en Parlaments-Reform. – J Jrland seer det endnu meget slemt ud. Arsenal-Opsynsmanden i Chester havde faaet for nyelig Ordre til at afsende 35000 Flinte Patroner til Jrland; en Time efterat Ordren var ankommen vare de allerede underveis til deres Bestemmelsested.